รัฐบาลไทย-ข่าวทำเนียบรัฐบาล-กรรมการสลากกินแบ่งรัฐบาล ลงพื้นที่ จ.เลย สำรวจการจำหน่ายสลาก ย้ำเดินหน้าแก้ไขปัญหาสลากเกินราคา และกำหนดบทลงโทษผู้กระทำผิดขั้นเด็ดขาด
วันจันทร์ที่ 21 สิงหาคม 2560
กรรมการสลากกินแบ่งรัฐบาล ลงพื้นที่ จ.เลย สํารวจการจําหน่ายสลาก ย้ําเดินหน้าแก้ไขปัญหาสลากเกินราคา และกําหนดบทลงโทษผู้กระทําผิดขั้นเด็ดขาด
กรรมการสลากกินแบ่งรัฐบาล ได้ลงพื้นที่สํารวจสภาวะการจําหน่ายสลาก การทํารายการซื้อ-จองล่วงหน้าสลากกินแบ่งรัฐบาล ย้ําเดินหน้าแก้ไขปัญหาสลากเกินราคา และกําหนดบทลงโทษผู้กระทําผิดขั้นเด็ดขาด รวมทั้งรับฟังความคิดเห็นเกี่ยวกับสลาก งวด 1 กันยายน 2560
วันนี้ (20 สิงหาคม 2560) เวลา 10.00 น. ผู้ช่วยศาสตราจารย์ธนวรรธน์ พลวิชัย กรรมการสลากกินแบ่งรัฐบาล ในฐานะโฆษกคณะกรรมการสลากกินแบ่งรัฐบาล พร้อมด้วย พันโทหนุน ศันสนาคม กรรมการสลากกินแบ่งรัฐบาล ในฐานะประธานคณะกรรมการบริหารจัดการสลาก ได้ลงพื้นที่สํารวจสภาวะการจําหน่ายสลาก การทํารายการซื้อ-จองล่วงหน้าสลากกินแบ่งรัฐบาล ย้ําเดินหน้าแก้ไขปัญหาสลากเกินราคา และกําหนดบทลงโทษผู้กระทําผิดขั้นเด็ดขาด รวมทั้งรับฟังความคิดเห็นเกี่ยวกับสลาก งวด 1 กันยายน 2560 ที่มีการปรับลดขนาดและจําหน่ายในราคาฉบับละ 80 บาท
ผู้ช่วยศาสตราจารย์ธนวรรธน์ ฯ กล่าวว่า ในครั้งนี้ เป็นการเดินทางมาสํารวจสภาวะการจําหน่ายสลาก รวมทั้งรับฟังความคิดเห็นเกี่ยวกับการทํารายการซื้อ-จองล่วงหน้าสลากกินแบ่งรัฐบาล ตลอดจนสลากงวด 1 กันยายน 2560 ที่มีการปรับลดขนาดและจําหน่ายในราคาฉบับละ 80 บาท ซึ่งการลงพื้นที่ครั้งนี้ พบว่าการทํารายการผ่านตู้เอทีเอ็ม เป็นไปด้วยความเรียบร้อย ผู้ที่ทํารายการสามารถกดซื้อ-จองล่วงหน้า ฯ ได้ตามความต้องการ ทั้งนี้ขอชื่นชมหน่วยงานที่เกี่ยวข้องได้แก่ ทหาร ตํารวจและเจ้าหน้าที่ปกครอง ที่ร่วมกันจัดระเบียบการทํารายการผ่านตู้เอทีเอ็มให้เป็นไปด้วยความเรียบร้อย
ในส่วนของสลากโฉมใหม่ที่เริ่มจําหน่ายในงวด 1 กันยายน 2560 เป็นงวดแรกนั้น ผู้ซื้อสามารถตรวจสอบเบื้องต้นว่าสลากเป็นของจริงหรือไม่ ด้วยวิธีการนําสลากขึ้นส่องกับแสงสว่างหากเป็นสลากของจริงจะเห็นลายน้ํารูปนกวายุภักษ์ปรากฏในเนื้อกระดาษได้อย่างชัดเจน ส่วนของปลอมจะไม่ชัด และสลากของจริงทุกฉบับจะมีเส้นไหมอยู่ในเนื้อกระดาษของสลาก โดยมีอยู่ 2 ชนิด ได้แก่ เส้นไหมที่เห็นได้ด้วยตาเปล่า กับเส้นไหมเรืองแสงที่ต้องใช้แสง UV (Ultraviolet) ส่อง นอกจากนี้ สํานักงาน ฯ ได้พิมพ์ บาร์โค้ด 2 มิติ ลงบนตัวสลาก เพื่อเป็นการอํานวยความสะดวก ในการนําแอปพลิเคชั่น QR Code Reader มาใช้ตรวจสอบสลากได้ด้วยตนเองได้อีกทางหนึ่ง นอกเหนือจากการตรวจสอบด้วยตนเองตามที่ได้กล่าวไปแล้วในเบื้องต้น. จากการลงพื้นที่ เพื่อดูการเบิกสลากในโครงการซื้อ-จองล่วงหน้าฯ ที่ ปณ.วังสะพุง พบว่า มีการนําสลากที่จองได้ไปขายต่อให้กับผู้รับซื้อ รวมทั้งสิ้น 13 ราย คิดเป็นจํานวนสลาก 1,345 เล่ม ซึ่งพฤติกรรมดังกล่าวเป็นการฝ่าฝืนข้อปฏิบัติของผู้ซื้อ-จองล่วงหน้าฯ ขั้นตอนต่อจากนี้ สํานักงาน ฯ จะตรวจสอบว่าสลากที่มีการนํามาขายต่อในครั้งนี้เป็นของผู้ซื้อ-จองรายใดและจะดําเนินการยกเลิกการลงทะเบียนเป็นผู้มีสิทธิในการซื้อ-จองล่วงหน้าสลากกินแบ่งรัฐบาลทันที
โฆษกคณะกรรมการสลากฯ กล่าวในตอนท้ายว่า สํานักงานสลากกินแบ่งรัฐบาล ยังคงย้ําความเข้มข้นในการตรวจสอบและดําเนินการตามกฎหมายกับผู้จําหน่ายสลากเกินราคา ขอเตือนผู้จําหน่ายสลากต้องไม่ขายเกินราคาที่กําหนด และผู้ที่เป็นตัวแทนจําหน่ายสลาก ฯ จะต้องจําหน่ายด้วยตนเอง ไม่นําไปรวมชุดกับผู้อื่น หรือนําสลากของผู้อื่นมาขายร่วม หรือนําสลากของตนไปขายให้แก่ผู้อื่นเพื่อนําไปรวมชุด หรือแลกเปลี่ยนสลากกับผู้อื่น และหากผู้ขายฝ่าฝืนไม่ปฏิบัติตามและมีการตรวจสอบพบการกระทําดังกล่าว ให้ถือว่าผู้ขายผิดสัญญา สํานักงาน ฯ จะยกเลิกสัญญาและยกเลิกการลงทะเบียนเป็นผู้มีสิทธิในการซื้อ-จองล่วงหน้าสลากกินแบ่งรัฐบาลทันที ขณะนี้ มีผู้ถูกยกเลิกสัญญาแล้ว 2,131 ราย และถูกตัดสิทธิ์การทํารายการซื้อ-จองล่วงหน้าฯ แล้ว 531 ราย และขอให้ประชาชนผู้ซื้อสลากรักษาสิทธิ์ โดยการไม่ซื้อสลากเกินราคา และสามารถแจ้งข้อมูลการจําหน่ายสลากเกินราคาได้ที่ Call Center หมายเลขโทรศัพท์ 0 2345 1466